Document ID: 32007D0611

SKLEP SVETA
z dne 23. julija 2007
o podpisu in začasni uporabi Drugega dodatnega protokola k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani zaradi upoštevanja pristopa Republike Bolgarije in Romunije k Evropski uniji
(2007/611/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti, zlasti člena 310 v povezavi s prvim in drugim stavkom prvega pododstavka člena 300(2) Pogodbe,
ob upoštevanju Pogodbe o pristopu Republike Bolgarije in Romunije, zlasti člena 4(3) Pogodbe,
ob upoštevanju Akta o pristopu Republike Bolgarije in Romunije, zlasti člena 6(2) Akta,
ob upoštevanju predloga Komisije,
ob upoštevanju naslednjega:
(1)
Svet je 23. oktobra 2006 v imenu Evropske skupnosti in držav članic pooblastil Komisijo za pogajanja z Republiko Čile o Drugem dodatnem protokolu k Sporazumu o pridružitvi med Evropsko skupnostjo in državami članicami na eni strani ter Republiko Čile na drugi strani zaradi upoštevanju pristopa Republike Bolgarije in Romunije k Evropski uniji.
(2)
Ta pogajanja so bila zaključena in Drugi dodatni protokol je bil parafiran 26. marca 2007.
(3)
Ob upoštevanju njegove morebitne poznejše sklenitve bi bilo treba Drugi dodatni protokol podpisati v imenu Skupnosti in držav članic in odobriti začasno uporabo nekaterih njegovih določb -
SKLENIL:
Edini člen
1. Predsednik Sveta je pooblaščen, da imenuje osebo(-e), pooblaščeno(-e), da v imenu Evropske skupnosti in držav članic podpiše(-jo) Drugi dodatni protokol k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani zaradi upoštevanja pristopa Republike Bolgarije in Romunije k Evropski uniji.
Besedilo Drugega dodatnega protokola je priloženo k temu sklepu.
2. Do začetka veljavnosti Drugega dodatnega protokola se začasno uporabljajo njegovi členi 2, 3, 4 in 9.
V Bruslju, 23. julija 2007

Labels: 18
15
5